pt gl gl gl gl gl gl gl gl gl gl gl gl gl gl gl gl gl gl gl gl lt hbs_lat gl gl en gl gl eo gl gl gl gl gl gl es gl gl gl en gl gl gl gl gl eo en en gl en pt en gl gl gl gl gl gl gl gl gl gl gl gl gl zh gl gl es tr en gl sl eo ca gl gl gl gl gl gl gl gl gl gl ms gl en pt gl es gl lt gl gl en en en gl gl
Sada acondiciona e mellora o roteiro Costa Doce e a contorna do castelo de Fontán
Se existe unha zona considerada como paradisíaca entre os veciños de Sada, e á que acoden a ela cada fin de semana para gozar das súas vistas, das súas praias e da súa natureza, esa é a costa de Carnoedo e Veigue por onde discorre o roteiro Costa Doce.
Nove quilómetros, contando os dous tramos da ruta, dunha dificultade baixa con pouco desnivel e camiños de bo piso segundo indícase na páxina de rutas de sendeirismo Wikiloc. Zona que o goberno, a través da concellaría de Obras e Servizos, vén de pór en valor con dúas actuacións.
A primeira delas, levada a cabo na chaira do Castelo de Fontán, supuxo o acondicionamento da contorna do Castelo así como a instalación dunha nova sinalización con paneis explicativos e finalmente a acotación do aparcadoiro para lograr unha zona de miradoiro sobre a ría e unha maior seguridade no acceso á Praia de Morazón.
A segunda actuación discorreu entre as praias de Arnela e Os Lobos así como na praia de Lourido. Na primeira delimitouse o aparcadoiro con pedras de granito para lograr un espazo libre de vehículos no paso do roteiro pola zona e instaláronse bancos e mesas de madeira no miradoiro. No camiño até a praia dos Lobos colocáronse varios pasos de madeira nos lugares con máis pendente ademáis de pasamáns de madeiras e travesas no acceso á cala, quedando o acceso máis seguro e accesible.
Tamén se renovou completamente á ponte de madeira que existe antes da baixada á praia Os Lobos e o aparcadoiro da praia de Lourido.
Todas estas actuacións no roteiro realizáronse con cargo a unha subvención da Deputación, que solicitou a concellaría de Obras e Servizos, por valor de 8.000€ para a mellora dos accesos.
Estas obras veñen de realizarse despois de que ao principio do verán a brigada de servizos limpase e rozase o tramo entre Fontán e Punta de San Mamede que está a ser moi utilizado nos últimos meses. Ademais os operarios da concellaría de Obras e Servizos, xestionada por Miguel Tenreiro, abriron un camiño real que discorre entre Fontán e o miradoiro da ría existente no roteiro.
Nesas obras acondicionouse con medios mecánicos o aparcadoiro da Praia de Arnela e a man o acceso a Praia dos  Lobos así como a roza de todo o camiño para agora poder instalar travesas, pasamáns e unha mellora na accesibilidade ás praias.
O roteiro Costa Doce está a ser moi utilizado este ano como zona de paseo e práctica deportiva. Moitos corredores aproveitan os fins de semana para percorrer a Costa Doce desde Fontán até Veigue e de paso contemplar as calas de Carnoedo ou descansar nos miradoiros distribuídos polo roteiro.
O próximo 29 de xaneiro vaise a levar a cabo a segunda edición do Trail Costa Doce que terá lugar en moitos dos tramos que os corredores do ano pasado consideraban como “espectacular”.
TurismoSubvencións e AxudasMedio AmbienteDeporteParticipación CidadáObras e ServizosVeciñosMocidadeMaioresTuristas
© 2021 Concello de Sada
Todos os dereitos reservados
Avenida da Mariña 25 - Sada
Tfno: 981 62 00 75
Fax: 981 62 12 74
Aviso Legal Política de Privacidade Política de Cookies
Utilizamos cookies para asegurar que damos a mellor experiencia ao usuario no noso sitio web. Podes personalizar a túa experiencia aquí. Se queres saber máis, le a nosa Política de Cookies
Nesta xanela podes configurar as cookies que queres aceptar. Lembra que en todo momento, podes acceder á nosa Política de Cookies
Cookies Funcionais Cookies de Estadísticas Cookies de Marketing ACEPTO AS COOKIES GARDAR SELECCIÓN REXEITO AS COOKIES